**Projektu konkurss**

**“Ventspils brīvostas pārvaldes reklāma   
sporta sacensībās un pasākumos 2024. gadā”**

**NOLIKUMS**

**Ventspils, 2023.gads**

**SATURS**

[1. VISPĀRĪGĀ INFORMĀCIJA 3](#_Toc90633183)

[2. INFORMĀCIJA PAR PROJEKTU KONKURSA PRIEKŠMETU 3](#_Toc90633184)

[3. PROJEKTU KONKURSA DOKUMENTI 4](#_Toc90633185)

[4. DALĪBAS NOSACĪJUMI PROJEKTU KONKURSĀ 4](#_Toc90633186)

[5. PIEDĀVĀJUMU IESNIEGŠANA UN ATVĒRŠANA 4](#_Toc90633187)

[6. PIEDĀVĀJUMA SAGATAVOŠANA UN NOFORMĒŠANA 5](#_Toc90633188)

[7. PRETENDENTU ATLASE, PIEDĀVĀJUMU ATBILSTĪBAS PĀRBAUDE UN IZVĒLE 6](#_Toc90633189)

[8. LĪGUMA SLĒGŠANA UN KONTROLE 8](#_Toc90633190)

# VISPĀRĪGĀ INFORMĀCIJA

* 1. Pasūtītājs:

|  |  |
| --- | --- |
| Pasūtītāja nosaukums | Ventspils brīvostas pārvalde |
| Adrese | Jāņa iela 19, Ventspilī, LV-3601 |
| Nodokļu maksātāja reģistrācijas numurs | 90000284085 |
| Tālruņa numurs | 63622586 |
| Kontaktpersona | Karīna Mihadjuka, tālr. numurs 63602330, e-pasta adrese [konkursi@vbp.lv](mailto:konkursi@vbp.lv); [karina.mihadjuka@vbp.lv](mailto:karina.mihadjuka@vbp.lv) |
| Banka | AS “Luminor Bank”, bankas kods RIKOLV2X |
| Bankas konts | LV73RIKO0002210002268 |

* 1. Šis nolikums nosaka kārtību, kādā tiek iesniegti un izvērtēti pieteikumi Projektu konkursā par Ventspils brīvostas pārvaldes reklāmu sporta sacensībās un pasākumos.
  2. Projektu konkursa norisi nodrošina Ventspils brīvostas pārvaldes izveidota komisija (turpmāk - Komisija).
  3. Pretendents reklāmas projektu realizēšanai:
     1. sporta sacensībās (piedalīšanās sporta sacensībās) – jebkura neprofesionāla vai bērnu/jauniešu sporta organizācija vai klubs, kas savu darbību veic Ventspils pilsētā vai novadā (turpmāk – Organizācija);
     2. sporta pasākumos (sporta pasākumu organizēšana) – jebkura pasākumus organizējoša nevalstiskā sektora organizācija, skola, klubs (turpmāk – Organizācija).

# INFORMĀCIJA PAR PROJEKTU KONKURSA PRIEKŠMETU

* 1. **Projektu konkursa priekšmets:** Ventspils brīvostas pārvaldes reklāma sporta sacensībās un pasākumos saskaņā ar 1.pielikumu.
  2. **Projektu konkursa mērķis** ir veicināt Ventspils iedzīvotāju lojalitāti Ventspils brīvostas pārvaldes darbam un īstenotajiem projektiem, palielinot Ventspils brīvostas pārvaldes atpazīstamību vietējo iedzīvotāju vidū.
  3. Maksimālais finansējuma apjoms vienam projektam ir 3000,00 EUR, kas ietver arī izmaksas par Ventspils brīvostas pārvaldes reklamēšanas materiālu izstrādi.
  4. Līguma izpildes termiņš: 31.12.2024.
  5. Pretendentam jāpiedalās un jāveic Pasūtītāja reklamēšana vietēja/nacionāla vai/un starptautiska mēroga sacensībās, vai jāorganizē sporta pasākums/-i, kas notiek Ventspilī un/vai Ventspils novadā.

# 

# PROJEKTU KONKURSA DOKUMENTI

* 1. Projektu konkursa dokumentu (turpmāk – dokumenti) sastāvā ietilpst šī projektu konkursa nolikums (turpmāk – Nolikums) ar pielikumu, kas ir tā neatņemama sastāvdaļa:
     1. Pretendenta pieteikums (1.pielikums);
     2. Projekta apraksts (2.pielikums).
  2. Ar Projektu konkursa dokumentiem Organizācija var iepazīties un saņemt tos elektroniski bez maksas Ventspils brīvostas pārvaldes mājas lapā internetā http://www.portofventspils.lv.
  3. Organizācija ir tiesīga rakstiskā veidā savlaicīgi pieprasīt Pasūtītājam sniegt papildu informāciju par Projektu konkursa dokumentos noteiktajām prasībām. Pasūtītājs atbildi sniedz piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām.

# 

# DALĪBAS NOSACĪJUMI PROJEKTU KONKURSĀ

* 1. Dalība Projektu konkursā ir brīvi pieejama jebkurai Organizācijai, kas atbilst šādām prasībām:
     1. nav konstatēts, ka Pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 (viens simts piecdesmit) *euro*.
     2. nav pasludināts Pretendenta maksātnespējas process, apturēta Pretendenta saimnieciskā darbība un netiek veikta Pretendenta likvidācija;
     3. lai reklamētu Pasūtītāju, piedaloties sporta sacensībās, Pretendentam jābūt neprofesionālai vai bērnu/jauniešu sporta organizācijai/klubam/skolai, kas bāzējas Ventspilī vai Ventspils novadā.
     4. Pretendentam jābūt pasākumus organizējošai nevalstiskā sektora organizācijai vai komercsabiedrībai.
     5. Pretendents iesniedzis visu pieprasīto informāciju un iesniegtā informācija, lai apliecinātu Pretendenta atbilstību Nolikuma prasībām, ir patiesa.

# 

# PIEDĀVĀJUMU IESNIEGŠANA UN ATVĒRŠANA

* 1. Jebkurš pretendents var iesniegt tikai 1 (vienu) piedāvājumu 1 (vienā) variantā. Pretendents, kas iesniedzis vairākus piedāvājumus vai piedāvājumu vairākos variantos, tiks izslēgts no dalības projektu konkursā.
  2. Piedāvājums jāiesniedz elektroniski, parakstīts ar drošu elektronisko parakstu un laika zīmogu, **līdz 2023.gada 13.decembrim plkst. 0900** nosūtot to uz e-pastu: [konkursi@vbp.lv](mailto:konkursi@vbp.lv).

**Ārpus e-pasta iesniegtie piedāvājumi tiks atzīti par neatbilstošiem šī nolikuma prasībām un tiks nosūtīti atpakaļ iesniedzējam.**

* 1. Pretendents līdz piedāvājumu iesniegšanas termiņa beigām ir tiesīgs atsaukt savu piedāvājumu vai iesniegt piedāvājuma grozījumus. Piedāvājuma atsaukuma vai grozījuma dokumenti sagatavojami, noformējami un iesniedzami tādā pašā kārtībā kā citi piedāvājuma dokumenti, ar norādi uz iepakojuma “Piedāvājuma grozījumi” vai “Piedāvājuma atsaukums”. Piedāvājuma atsaukums izslēdz Pretendentu no tālākas dalības Projektu konkursā.
  2. Piedāvājumu iesniegšana nozīmē Pretendenta godprātīgu nodomu piedalīties Projektu konkursā un visu Projektu konkursa dokumentu prasību akceptēšanu. Piedāvājums ir juridiski saistošs Pretendentam, kas to iesniedzis.
  3. Piedāvājumu atvēršana notiks 2023.gada 13.decembrī plkst. 0900 Ventspils brīvostas pārvaldē, Jāņa ielā 19, Ventspilī. Atvēršanas sanāksme notiks attālināti, izmantojot “Microsoft Teams” platformu. Pretendentam ir iespēja attālināti piedalīties atvēršanas sanāksmē, reizē ar piedāvājuma iesniegšanu, norādot e-pasta adresi, uz kuru 2023.gada 13.decembrī plkst. 0900 tiks nosūtīta saite, kuru izmantojot pretendents varēs pieslēgties piedāvājumu atvēršanas sanāksmei.

# PIEDĀVĀJUMA SAGATAVOŠANA UN NOFORMĒŠANA

* 1. Piedāvājumā iekļaujamas šādas piedāvājuma dokumentu daļas:
     1. Pretendenta pieteikums dalībai projektu konkursā (1.pielikums);
     2. Projekta apraksts (2.pielikums).
  2. Tiek uzskatīts, ka Pretendents, iesniedzot piedāvājumu, ir iepazinies ar Projektu konkursa dokumentiem un pārzina Latvijas Republikā spēkā esošo normatīvo aktu prasības, kas jebkādā veidā var ietekmēt vai attiekties uz iesniegto piedāvājumu, vai potenciāli slēdzamā līguma darbībām un aktivitātēm.
  3. Piedāvājuma dokumenti jāsagatavo un jāiesniedz latviešu valodā, datorrakstā, tiem jābūt skaidri salasāmiem, izmantojot šī Nolikuma pielikumā pievienotās veidlapas.
  4. Piedāvājumi, kuri neatbilst Projekta konkursa dokumentos noteiktajām noformējuma prasībām, var tikt noraidīti, ja to neatbilstība Projekta konkursa dokumentos noteiktajām noformējuma prasībām ir būtiska un ietekmē pieteikuma/piedāvājuma vērtēšanu.
  5. Pretendenta pieteikums dalībai Projektu konkursā jāparaksta personai ar tiesībām pārstāvēt Pretendentu vai tās pilnvarotam pārstāvim. Pilnvarojuma gadījumos jāpievieno pilnvaras oriģināls vai tās apliecināta kopija. Pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nav atbildīgs, nesegs un nekompensēs šos izdevumus neatkarīgi no Projektu konkursa norises iznākuma.

# PRETENDENTU ATLASE, PIEDĀVĀJUMU ATBILSTĪBAS PĀRBAUDE UN IZVĒLE

* 1. Iesniegtos piedāvājumus izvērtē Komisija, Komisijai ir tiesības izvērtēšanā pieaicināt Ventspils brīvostas pārvaldes Mārketinga un attīstības nodaļas pārstāvjus vai citus speciālistus.
  2. Komisija Projektu konkursa dokumentos paredzētajā kārtībā un atbilstoši to prasībām un vērtēšanas kritērijiem nodrošina Pretendentu atlasi, piedāvājumu atbilstības pārbaudi un izvēli un vadās pēc tiem, pieņemot lēmumus par pretendenta atbilstību dalības prasībām un spējām nodrošināt līgumsaistību izpildi.
  3. Komisija lēmumus pieņem slēgtā sēdē, pamatojoties tikai uz oriģinālo dokumentu un oriģinālo dokumentu kopiju informāciju, un citu informāciju, kas pieprasīta un iesniegta līdz piedāvājuma izvērtēšanas beigām.
  4. Izskatot Pretendentu piedāvājumus, to izvērtēšanā un atzinuma sniegšanā nepiedalās tie Komisijas locekļi vai pieaicinātie speciālisti, kuri ir personīgi ieinteresēti konkrētā līguma noslēgšanā, vai ir saistīti ar kādu no Pretendentiem.
  5. Komisijai ir tiesības pieprasīt, lai Pretendents precizē informāciju par savu piedāvājumu, ja tas nepieciešams Pretendentu atlasei, kā arī piedāvājumu izvērtēšanai un salīdzināšanai, norādot termiņu, līdz kuram Pretendentam jāiesniedz atbilde.
  6. Ja Pretendenta iesniegtie piedāvājuma dokumenti neapstiprinās Pretendenta atbilstību Pretendenta atlases prasībām, ja nebūs iesniegti visi pieprasītie dokumenti un informācija, Pretendents netiks kvalificēts un tiks izslēgts no dalības Projektu konkursā.
  7. Komisija Pretendentu piedāvājumus vērtē pēc sekojošiem vērtēšanas kritērijiem:

|  |  |  |  |
| --- | --- | --- | --- |
| Nr. p.k. | Kritērijs | Maksimālais punktu skaits | Vērtēšanas metodika |
| 1 | 2 | 3 | 4 |
| 1. | Pasākumu skaits, kurā tiks veikta Pasūtītāja reklamēšana | **10** | * 1-10 pasākumi – **5 *punkti***; * 11 un vairāk pasākumi – ***10 punkti****.*   Ja projekta ietvaros tiek organizēti vairāki pasākumi vienā un tajā pašā laikā un vietā, tas uzskatāms par vienu pasākumu. Par atsevišķiem tiek uzskatīti laika nogrieznī nodalīti pasākumi. |
| 2. | Pasākumu mērogs, kurā tiks veikta Pasūtītāja reklamēšana | **15** | * Vietējs/nacionāls – ***10 punkti***; * Starptautisks – ***15******punkti****.* |
| 3. | Kopējā potenciāli sasniedzamā auditorija klātienē | **20** | * auditorija līdz 50 cilvēkiem – **0 punktu** * auditorija no 50 līdz 100 cilvēkiem – **5 punkti**; * auditorija no 100 līdz 299 cilvēkiem – **10 punkti**; * auditorija lielāka par 300 cilvēkiem – **20 punkti**. |
| 4. | Reklāmas izvietojums | **100** | * Pasūtītāja banera ekspozīcija pasākuma laikā – **15** **punkti**; * pasūtītāja logotips uz pasākuma baneriem, afišām, reklāmām u.c. **– 5 punkti**; * Pasūtītāja logotips uz formām – **20 punkti** * Publikācijas kādā no medijiem (TV, radio, prese, Interneta mediji) piemēram, pasākuma tiešraide, pasūtītāja pieminējums vai nepārprotama logo ekspozīcija u.c. - **5 -20 punkti**;   *Ja no apraksta nav saprotams reklāmas izvietojums un/vai pakalpojuma saturs, tiek piešķirts mazākais punktu skaits.*   * Publikācijas sociālajos tīklos:   + Facebook – **5 punkti**,   + Instagram – **5 punkti**,   + Youtube – **5 punkti**,   + TikTok – **5 punkti**;   *Sociālo tīklu kontiem ir jābūt jau esošiem, izveidotiem un aktīviem.*  *Ja piedāvājumā tiek norādīts, ka sociālo tīklu konts ir izstrādes stadijā vai Komisija konstatē, ka konts ir tikko izveidots vai nav aktīvs, vai tam nav sekotāju - punkti netiek piešķirti.*   * cita veida reklāma – **5 - 20** **punkti**. |
|  | **Kopā** | **145** |  |

* 1. Katram komisijas loceklim ir tiesības piešķirt papildu 10 punktus par projekta unikalitāti, saistību ar Ventspils brīvostas specifiku, kā arī pozitīvu iepriekšēju sadarbību. Kopējais papildus piešķiramo punktu skaits vienam pretendentam - 40.
  2. Ja izvērtējot piedāvājumus, tiek konstatēts, ka Ventspils brīvostas reklāma tiek piedāvāta sniegt līdzvērtīgos pasākumos, tad līdzvērtīgo piedāvājumu izvēles kritērijs ir – piedāvājums ar zemāko cenu.

Ja 2 un vairāk līdzvērtīgi piedāvājumi ir ar vienādu cenu, tad uzvarētājs tiks noteikts, veicot izlozi pretendentu klātbūtnē.

* 1. Komisijai ir tiesības izslēgt pretendentu no dalības konkursā, ja ir konstatēts, ka publiskajā telpā pretendents izplata Ventspils brīvostas pārvaldi diskreditējošu informāciju, vai arī iepriekšējā sadarbībā konstatētas problēmas.
  2. Ja iesniegtie piedāvājumi pārsniedz Pasūtītāja budžeta iespējas, Komisija atbalsta tos piedāvājumus, kuri saņēmuši augstāko punktu vērtējumu, pārējos piedāvājumus noraidot.
  3. Komisija attiecībā uz Pretendentu, kuram būtu piešķiramas līguma slēgšanas tiesības, Valsts ieņēmumu dienesta tīmekļvietnē pieejamajā parādnieku reģistrā pārbauda, vai Pretendentam ir nodokļu parādi, kas pārsniedz 150 euro.

Ja nodokļu parādi pārsniedz 150 euro Komisijas noteiktajā termiņā, Pretendentam jāiesniedz pierādījumi par to, ka Pretendentam piedāvājuma iesniegšanas termiņa pēdējā dienā vai dienā, kad pieņemts lēmums par līguma slēgšanas tiesību piešķiršanu, nebija nodokļu parādi, kas kopsummā pārsniedz 150 euro.

* 1. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda publiski pieejamajās datu bāzēs, vai Pretendentam nav pasludināts maksātnespējas process, apturēta tā saimnieciskā darbība vai tas tiek likvidēts.
  2. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt kandidātu vai pretendentu darbībās, kas saistītas ar filiāli, vai personālsabiedrības biedru, ja kandidāts vai pretendents ir personālsabiedrība, ir noteiktas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.

Ja attiecībā uz pretendentu ir noteiktas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas Projektu konkursā.

Pasūtītājs izslēgšanas nosacījumu esamību pārbaudīs Ārlietu ministrijas mājaslapā <http://sankcijas.fid.gov.lv/> norādītajās vietnēs.

* 1. Pasūtītājs ir tiesīgs līdz līguma noslēgšanai pārtraukt Projektu konkursu, ja tam ir objektīvs pamatojums.
  2. Par pieņemto lēmumu Pretendenti tiks informēti rakstiski.

# LĪGUMA SLĒGŠANA UN KONTROLE

* 1. Daļa no līguma summas tiek izmaksāta 10 (desmit) darba dienu laikā pēc līguma noslēgšanas.

Līgumsummas daļa 500 EUR (pieci simti euro) apmēra tiek izmaksāta pēc visa līgumā noteiktā pakalpojuma izpildes un pakalpojuma pieņemšanas – nodošanas akta parakstīšanas

* 1. Pasūtītājam ir tiesības veikt reklāmas aktivitāšu norišu pārbaudi Projekta realizācijas laikā.

*1.pielikums*

*Projektu konkursam “Ventspils brīvostas pārvaldes  
reklāma sporta sacensībās un pasākumos 2024.gadā”*

**PIETEIKUMA VEIDLAPA REKLĀMA**

**SPORTA SACENSĪBĀS UN PASĀKUMOS**

1. **Pretendents**

|  |  |  |
| --- | --- | --- |
| Nosaukums |  | |
| Reģistrācijas Nr. |  | |
| Adrese |  | |
| Tālrunis, e-pasts |  | |
| Kontaktpersonas vārds, uzvārds |  | |
| Kontaktpersonas tālrunis, e-pasts |  | |
| Pretendenta statuss |  | neprofesionāla sporta organizācija/klubs, kas bāzējas Ventspilī vai novadā |
|  | bērnu/jauniešu sporta organizācija/klubs, kas bāzējas Ventspilī vai novadā |
|  | pasākumus organizējoša nevalstiskā sektora organizācija (t.sk. klubs, skola) |
|  | cits (Pretendents tiek diskvalificēts) |
| Apliecinājumi |  | Ar šo apliecinu, ka pilnībā esam iepazinušies ar visiem Projektu konkursa dokumentiem, Pasūtītāja sniegto papildu informāciju, saprotam šo dokumentu prasības, atzīstam tās par pamatotām, tiesiskām un saistošām mums, ja vēlamies piedalīties Projektu konkursā, pretenziju nav. |
|  | Pilnībā apzināmies savas saistības un pienākumus. |
|  | Apliecinu, ka **<Pretendenta nosaukums>** atbilst visām šī Nolikuma 4.1.punkta dalības nosacījumu prasībām. |
|  | Apliecinām, ka iesniegtās ziņas ir pilnīgas un patiesas. |
|  | Iesniedzot šo pieteikumu, apzināmies un pilnībā uzņemamies visus riskus un atbildību iesniegtā piedāvājuma sakarā. |
|  | Apliecinām, ka mūsu rīcībā ir visi nepieciešamie resursi, lai kvalitatīvi, savlaicīgi un atbilstoši Pretendenta pieteikumā norādītajam nodrošinātu pakalpojuma sniegšanu. |

1. **Informācija par piedāvājumu**

|  |  |  |  |
| --- | --- | --- | --- |
| Projekta nosaukums |  | | |
| Reklāmas pakalpojumu sniegšanas termiņš | no  *dd.mm.gggg.* | līdz  *dd.mm.gggg.* | |
| Summa, par kādu tiek piedāvāts sniegt reklāmas pakalpojumus, EUR, t. sk. PVN |  | | |
| *(summa ar vārdiem)* | | |
| PVN maksātājs | Ir | | Nav |

1. **Pretendenta paraksts**

|  |  |
| --- | --- |
| Amats |  |
| Vārds, Uzvārds |  |
| Paraksts | Dokuments parakstīts ar drošu elektronisko parakstu |
| Datums | Datums skatāms laika zīmogā |

*2.pielikums*

*Projektu konkursam “Ventspils brīvostas pārvaldes reklāma   
sporta sacensībās un pasākumos 2024.gadā”*

**PROJEKTA APRAKSTS REKLĀMA**

**SPORTA SACENSĪBĀS UN PASĀKUMOS**

**1. Projekta nosaukums**

|  |
| --- |
|  |

**2. Projekta (pasākuma) norises datums, laiks**

|  |
| --- |
|  |

**3. Projekta (pasākuma) norises vieta**

|  |
| --- |
|  |

**4. Projekta apraksts: mērķi un uzdevumi, nepieciešamības pamatojums, aktivitāšu izklāsts (***1500 – 4000 zīmes***).**

|  |
| --- |
|  |

**5. Projekta mērķauditorija**

|  |
| --- |
|  |

1. **Informācija par pasākumu/-iem, kur tiek piedāvāts veikt Pasūtītāja reklamēšanu**

|  |  |  |  |  |
| --- | --- | --- | --- | --- |
| Pasākumu skaits, kurā tiks veikta reklamēšana | 1 – 10 pasākumi | 11 un vairāk pasākumi | | |
| Norises mērogs *(var būt vairāki)* | vietējs/nacionāls | starptautisks | | |
| Norises vieta/-as |  | | | |
| Kopējā potenciāli sasniedzamā auditorija | Līdz 50 | no 50 līdz 100 | no 100 līdz 299 | vairāk par 300 |
| Pamatojums potenciāli sasniedzamās auditorijas aprēķinam |  | | | |

1. **Piedāvātie reklāmas izvietojumi**

|  |  |  |
| --- | --- | --- |
| **Reklāmas izvietojums** | | **Piedāvājuma satura apraksts, reklāmas novietojums, biežums u.tml.** |
|  | Pasūtītāja banera ekspozīcija pasākuma laikā |  |
|  | Pasūtītāja logotips uz pasākuma baneriem, afišām, reklāmām u.c. |  |
|  | Pasūtītāja logotips uz formas |  |
|  | Publikācijas kādā no medijiem (TV, radio, prese, Interneta mediji) pasākuma tiešraide, pasūtītāja pieminējums vai nepārprotama logo ekspozīcija u.c. |  |
| **Publikācijas sociālajos tīklos:** | | ***Jānorāda precīza konta adrese, kurā paredzēts publicēt reklāmu, kontam ir jābūt aktīvam un esošam.*** |
|  | Facebook |  |
|  | Instagram |  |
|  | Youtube |  |
|  | TikTok |  |
|  | cita veida reklāma |  |

|  |  |
| --- | --- |
| Pretendenta paraksts | Dokuments parakstīts ar drošu elektronisko parakstu |
| Datums | Datums skatāms laika zīmogā |